
KĖDAINIŲ RAJONO SAVIVALDYBĖS TARYBA 

SPRENDIMAS
DĖL PRITARIMO PROJEKTO „LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS SPORTO BAZĖS PAGERINIMAS IR PRITAIKYMAS VISUOMENEI“ PARAIŠKOS TEIKIMUI

2026 m. rugsėjo 3 d. Nr. SP-195
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 14 ir 29 punktais, 15 straipsnio 4 dalimi, Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo, patvirtinto Lietuvos Respublikos švietimo, mokslo ir sporto ministro 2023 m. gruodžio 22 d. įsakymu Nr. V-1599 „Dėl Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo patvirtinimo“, 27.6 ir 68.2.1.2 papunkčiais, 76 punktu, Kėdainių rajono savivaldybės taryba  nusprendžia:
1. Pritarti projekto „Lietuvos sporto universiteto Kėdainių „Aušros“ progimnazijos sporto bazės pagerinimas ir pritaikymas visuomenei“ (toliau – Projektas) paraiškos teikimui ir skirti iš Kėdainių rajono savivaldybės biudžeto lėšų ne mažiau kaip 46 procentus nuo Projekto sąmatos.
2. Užtikrinti Projekto metu sukurtų fizinio aktyvumo veiklų tęstinumą ne trumpiau kaip 3 metus po Projekto įgyvendinimo pabaigos. 
3. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

Kėdainių rajono savivaldybės tarybai


AIŠKINAMASIS RAŠTAS
DĖL PRITARIMO PROJEKTO „LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS SPORTO BAZĖS PAGERINIMAS IR PRITAIKYMAS VISUOMENEI“ PARAIŠKOS TEIKIMUI

2026-08-31
Kėdainiai

Parengto sprendimo projekto tikslai: 
Parengtu rajono tarybos sprendimo projektu prašoma pritarti projekto „Lietuvos sporto universiteto Kėdainių „Aušros“ progimnazijos sporto bazės pagerinimas ir pritaikymas visuomenei“ (toliau – projektas) paraiškos teikimui ir skirti iš Kėdainių rajono savivaldybės biudžeto lėšų ne mažiau kaip 46 procentus nuo Projekto sąmatos.
Sprendimo projekto esmė, rengimo priežastys ir motyvai: 
Kėdainių rajono savivaldybės administracija ketina teikti paraišką pagal Nacionalinės sporto agentūros skelbiamą 2026 m. kvietimą sporto bazių pagerinimo projektams, finansuojamiems Sporto rėmimo fondo lėšomis.  Planuojama projekto trukmė – 24 (dvidešimt keturi) mėnesiai. 
Projektu siekiama pagerinti Lietuvos sporto universiteto Kėdainių „Aušros“ progimnazijos sporto bazę ir ją pritaikyti visuomenei.
Lėšų poreikis: 
Planuojama projekto vertė – 750 000 Eur (iš jų: Sporto rėmimo fondo lėšos – 405 000 Eur, Kėdainių rajono savivaldybės biudžeto lėšos – 345 000 Eur). 
Laukiami rezultatai:	
Projekto įgyvendinimo eigoje, planuojama pagerinti Lietuvos sporto universiteto Kėdainių „Aušros“ progimnazijos sporto bazę ir ją pritaikyti visuomenei, atliekant Lietuvos sporto universiteto Kėdainių „Aušros“ progimnazijos stadiono, esančio Chemikų g.30, Kėdainiuose, kapitalinį remontą.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Strateginio planavimo ir investicijų 
skyriaus vedėja				      Kristina Kemešienė

